Pirkimo sąlygų 1 priedas „Techninė specifikacija“

Projektas „Vaiko teisių apsaugos informacinės sistemos kūrimas“

**KONSULTACIJOS DĖL INFORMACINĖS SISTEMOS NUOSTATŲ IR DUOMENŲ SAUGOS NUOSTATŲ RENGIMO IR DERINIMO PASLAUGOS**

TECHNINĖ SPECIFIKACIJA

|  |  |
| --- | --- |
|  |  |

A close-up of a logo

Description automatically generatedA blue and white circle with text

Description automatically generated

Vilnius, 2025

1. **BENDROSIOS NUOSTATOS**
   1. Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos, siekdama sukurti ir įteisinti vaiko teisių apsaugos informacinę sistemą (toliau – VTAIS) planuoja įsigyti informacinės sistemos nuostatų ir kibernetinio saugumo politikos rengimo ir derinimo konsultacijų paslaugas.
   2. Šioje techninėje specifikacijoje naudojamos sąvokos ir santrumpos:

|  |  |
| --- | --- |
| Sąvokos ir sutrumpinimai | Paaiškinimas |
| CPVA | Centrinė projektų valdymo agentūra |
| IS | Informacinė sistema |
| IS nuostatai | Informacinės sistemos VTAIS nuostatai |
| Projektas | Projektas „Vaiko teisių apsaugos informacinės sistemos kūrimas“ |
| Pirkimas | Perkančiosios organizacijos atliekamas viešasis pirkimas, skirtas šioje techninėje specifikacijoje nurodyto pirkimo objekto įsigijimui |
| Paslaugos | Informacinės sistemos VTAIS įteisinimo dokumentacijos (IS nuostatų) ir kibernetinio saugumo politikos parengimo konsultavimo paslaugos |
| Perkančioji organizacija, Pirkėjas, Užsakovas, Tarnyba | Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos |
| Sutartis | Su Pirkimo laimėtoju sudaryta Paslaugų viešojo pirkimo-pardavimo sutartis |
| Tiekėjas | Asmuo (fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai) ar asmenų grupė, su kuriuo Perkančioji organizacija sudaro Paslaugų teikimo sutartį |
| Techninė specifikacija | Pirkimo techninė specifikacija |
| VTA | Vaiko teisių apsauga |
| VTAIS, Sistema | Vaiko teisių apsaugos informacinė sistema |
| Kitos šioje Techninėje specifikacijoje vartojamos sąvokos yra apibrėžtos Sutartyje, Pirkimo sąlygose, Lietuvos Respublikos viešųjų pirkimų įstatyme. | |

1. **ESAMA SITUACIJA IR PROBLEMATIKA**
   1. Pagrindiniai iššūkiai / problemos, su kuriomis susiduria tiek Užsakovas, tiek jo paslaugų naudotojai – vaikai, tėvai / globėjai ir t.t.) yra skaitmenizavimo Užsakovo veikloje trūkumas. Dauguma Užsakovo veiklos procesų šiuo metu yra atliekami rankiniu būdu, tad nėra galimybės paslaugų gavėjams pasiūlyti jų poreikius atitinkančių bei lengvai prieinamų elektroninių paslaugų. Problematiška situacija apima ir komplikuotą duomenų mainų procesą ir ribotas Užsakovo darbuotojų naudojamų informacinių sistemų galimybes (neįgalina teikti skaitmenizuotų paslaugų vaiko įstatyminiams atstovams, reikia išsamesnės analitikos apie vaiko teisių pažeidimus (toliau – VTP) įvairiais pjūviais). Be to, augantys naudotojų lūkesčiai paslaugoms ir jų kokybei susijęs ir su poreikiu didinti viešojo valdymo veiksmingumą.
   2. Siekiant skaitmenizuoti ir supaprastinti, efektyvinti administracinių paslaugų teikimą bei užtikrinti Užsakovo teikiamų paslaugų prieinamumą, kokybę bei efektyvų Užsakovo veiklos procesų valdymą, stebėseną bei analizę, įgalinti veiklos valdymo analitiką, planuojama skaitmenizuoti Užsakovo teikiamas paslaugas bei procesus, taip užtikrinant prieinamas elektronines paslaugas bei sklandžią skaitmeninę transformaciją.
   3. Užsakovas planuoja sukurti ir įdiegti Vaiko teisių apsaugos informacinę sistemą (toliau – VTAIS), kuri įgalins skaitmenizuoti visą elektroninių paslaugų ir su VTP ir paslaugų teikimu susijusį procesą nuo pat pranešimo apie galimą VTP gavimo ir jo užregistravimo iki atvejo pabaigos ir užduočių vykdymo kontrolės. Numatomos VTAIS funkcijos:
      1. Vaiko teisių pažeidimų registravimas – įvairiais kanalais gaunami VTP pranešimai bus registruojami į VTAIS (pildoma struktūrizuota VTP forma). Tuomet vaiko / šeimos byla bus generuojama automatiškai paieškos sistemoje suradus reikiamą vaiką. Vaiko / šeimos bylos bei jos duomenų paieška bus vykdoma pagal įvairius duomenų filtrus.
      2. Užduoties inicijavimas – VTAIS užregistravus pranešimą (ir sukūrus naują bylą, jei dar ji nebuvo sukurta), užduotys bus kuriamos automatiškai pagal numatytas veiklos taisykles (t. y. numatant užduočių vykdymo žingsnius, terminus, priskiriant užduotis konkrečiai vaiko / šeimos bylai). Šios užduotys pagal nustatytą algoritmą bus priskiriamos vykdytojams ir automatiškai bus sugeneruojami užduoties vykdymui reikalingi dokumentų rinkiniai paliekant vykdytojams galimybę, esant poreikiui, sukurti papildomų dokumentų. Dokumentų laukai bus maksimaliai užpildomi automatiškai per integracijas bei pagal veiklos taisykles.
      3. Informacijos rinkimas – VTAIS bus rengiamos standartinės užklausos duomenų tiekėjams. Taip pat automatiškai bus surenkami ir į skaitmeninius dokumentus suvedami trūkstami duomenys / informacija.
      4. Pasiruošimas, gyvų vizitų vykdymas ir dokumentų / informacijos generavimas – dokumentai bus sugeneruojami ir pateikiami vykdytojams per VTAIS. Susitikimų metu vykęs pokalbis stenografuojamas ir konvertuojamas į tekstą ir paruošiama santrauka.
      5. Dokumentų / informacijos tikrinimas / pildymas – sugeneravus reikiamą dokumentų rinkinį, dokumentų ir VTAIS duomenų laukai bus užpildomi automatiškai. Dalį dokumentų laukų, kuriuose reikia užpildyti bei išvadų reikalaujančią informaciją bei duomenis, kurie nėra integruoti, bus galima pildyti rankiniu būdu.
      6. Užduoties kontrolė – automatiškai bus tikrinama dokumentų kokybė, bus informuojami vykdytojai ir vadovai, jeigu pagal veiklos taisykles bus pastebimi užduočių vykdymo nuokrypiai. Taip pat bus užtikrinamas automatinis užduoties perdavimas kitam vykdytojui esant poreikiui, vizualizuojamos ataskaitos ir analitika pagal įvairius pjūvius, galutiniai dokumentai automatiškai registruojami DBSIS.
      7. Veiklos stebėsena ir kontrolė – bus peržiūrimos užduočių priskyrimo išimtys, VTAIS vykdys nuokrypių, kuriems toliau bus ieškomi sprendimo būdai, analizę. Bus užtikrinama sinergija tarp skyrių, apskričių ir skatinamas nuolatinis tobulėjimas. Tarnybos parengtas turinys bus teikiamas duomenų gavėjams per integracijas arba vykdytojų inicijuojamais automatiniais pranešimais. Dokumentai bus pasirašomi elektroniniu parašu.
   4. Naujai sukurtos Vaiko teisių apsaugos informacinės sistemos įteisinimui reikalinga parengti ir suderinti informacinės sistemos nuostatus bei kibernetinio saugumo politikos dokumentus.
2. **PIRKIMO OBJEKTAS**
   1. Pirkimo objektą sudaro:
      1. VTAIS nuostatų ir kibernetinio saugumo politikos dokumentų parengimas bei suderinimas su suinteresuotomis institucijomis.
   2. Preliminarus suinteresuotų institucijų sąrašas (bus tikslinamas paslaugų suteikimo metu):
      1. Valstybės skaitmeninių sprendimų agentūra;
      2. Ekonomikos ir inovacijų ministerija;
      3. Valstybės įmonė Registrų centras;
      4. Lietuvos Respublikos socialinės apsaugos ir darbo ministerija;
      5. Valstybės duomenų agentūra;
      6. Informatikos ir ryšių departamentas prie Lietuvos Respublikos vidaus reikalų ministerijos.
   3. Paslaugos turi būti suteiktos vadovaujantis žemiau nurodytais teisės aktais:
      1. Lietuvos Respublikos valstybės informacinių išteklių valdymo įstatymu;
      2. Lietuvos Respublikos asmens duomenų teisinės apsaugos įstatymu;
      3. Lietuvos Respublikos kibernetinio saugumo įstatymu;
      4. Informacijos saugumo valdymą reglamentuojančiais teisės aktais;
      5. Valstybės informacinių sistemų gyvavimo ciklo valdymo metodika, patvirtinta Informacinės visuomenės plėtros komiteto prie Susisiekimo ministerijos direktoriaus 2014 m. vasario 25 d. įsakymu Nr. T-29 „Dėl Valstybės informacinių sistemų gyvavimo ciklo valdymo metodikos patvirtinimo“;
      6. 2024 m. spalio 30 d. Nr. 907 nutarimu „Dėl Lietuvos Respublikos Vyriausybės 2024 m. gegužės 15 d. nutarimo Nr. 349 „Dėl Lietuvos Respublikos valstybės informacinių išteklių valdymo įstatymo įgyvendinimo“ pakeitimo“ patvirtintu Informacinių sistemų steigimo, kūrimo, atnaujinimo, pertvarkymo ir likvidavimo tvarkos aprašu;
      7. Kitais pirkimo objektui aktualiais teisės aktais, tarptautiniais standartais ir metodologijomis.
3. **VTAIS NUOSTATŲ IR KIBERNETINIO SAUGUMO POLITIKOS DOKUMENTŲ RENGIMO REIKALAVIMAI**
   1. VTAIS nuostatai ir kibernetinio saugumo politikos dokumentai turi būti parengti remiantis aktualiomis 3 skyriuje pateiktų teisės aktų redakcijomis;
   2. Tiekėjas taip pat turės suderinti 3.1. punkte nurodytus dokumentus su VTAIS valdytoju/tvarkytoju ir kitomis suinteresuotomis institucijomis, kurios bus nurodytos VTAIS nuostatuose.
   3. Konsultacijų derinant 3.1. punkte nurodytus dokumentus su VTAIS valdytoju/tvarkytoju ir kitomis suinteresuotomis institucijomis teikimo tvarka ir terminai: gavus paklausimą iš Perkančiosios organizacijos el. paštu ar kitomis komunikacijos priemonėmis, Tiekėjas turi pateikti atsakymą ne vėliau nei per 5 (penkias) d. d. nuo paklausimo pateikimo dienos. Šis terminas šalių sutarimu gali būti pratęstas, tačiau ne ilgesniam nei 2 (dviejų) d. d. dienų terminui.
   4. Preliminarus dokumentų derinimo konsultacijų teikimo laikotarpis – 6 (šeši) mėnesiai nuo dokumentų pateikimo suinteresuotoms institucijoms datos, bet ne ilgiau nei bendra paslaugų teikimo trukmė nurodoma techninės specifikacijos 5.5 punkte.
   5. Tiekėjas turės rengti derinimo pažymų su institucijomis projektus.
4. **PASLAUGŲ SUTEIKIMO VIETA IR TERMINAI**
   1. Paslaugų suteikimo vieta – Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos, adresas Labdarių g. 8, 01120 Vilnius. Paslaugos taip pat gali būti teikiamos nuotoliniu būdu.
   2. Per 10 (dešimt) darbo dienų nuo Sutarties pasirašymo dienos Tiekėjas turės parengti įvadinę paslaugų teikimo ataskaitą, kurioje turi būti išdėstytas Sutarties įgyvendinimo planas, pasiūlyta tarpinių rezultatų teikimo forma ir grafikas.
   3. VTAIS nuostatų ir kibernetinio saugumo politikos dokumentų rengimo terminai ir derinimo tvarka:
      1. Dokumentai turi būti parengti ir pateikti Perkančiajai organizacijai derinimui ne vėliau nei per 2 (du) mėnesius nuo Sutarties pasirašymo datos;
      2. Perkančioji organizacija ne vėliau nei per 10 (dešimt) d. d. turi pateikti argumentuotas pastabas dokumentams arba patvirtinti, kaip tenkinančius techninės specifikacijos reikalavimus ir Perkančiosios organizacijos poreikius;
      3. Gavus pastabas, Tiekėjas ne vėliau nei per 10 (dešimt) d. d. turi pateikti patikslintus nuostatus ir kibernetinio saugumo politikos dokumentus;
      4. Gavus pakartotinas pastabas, Tiekėjas ne vėliau nei per 5 (penkias) d. d. turi pateikti patikslintus nuostatus.
   4. Konsultacijų derinant 3.1. punkte nurodytus dokumentus su VTAIS valdytoju/tvarkytoju ir kitomis suinteresuotomis institucijomis teikimo tvarka ir terminai pateikiami techninės specifikacijos 4 skyriuje.
   5. Bendras paslaugų suteikimo terminas – 8 mėnesiai nuo Sutarties įsigaliojimo dienos. Šis terminas gali būti pratęstas ne ilgesniam, nei 1 mėnesio laikotarpiui, esant Sutartyje nurodytoms sąlygoms.
   6. Visi paslaugų teikimo rezultatai (tarpiniai ir galutiniai) turi būti parengti lietuvių kalba, ir pateikti el. paštu .pdf ir .docx formatu.