## Pirkimo sąlygų 3 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

TIEKĖJŲ KVALIFIKACIJOS REIKALAVIMAI IR REIKALAujami KOKYBĖS BEI APLINKOS APSAUGOS VADYBOS SISTEMOS STANDARTAI

1. Tiekėjo kvalifikacija turi atitikti šiame priede nustatytus kvalifikacijos reikalavimus. Jeigu tiekėjo kvalifikacija dėl teisės verstis atitinkama veikla nėra tikrinama visa apimtimi, tiekėjas perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.
2. Kai tiekėjas remiasi kitų ūkio subjektų pajėgumais, kad atitiktų nustatytus ekonominio ir finansinio pajėgumo reikalavimus (jei tokie reikalavimai taikomi), jie privalo prisiimti solidarią atsakomybę už sutarties įvykdymą.
3. Perkančioji organizacija gali laikyti, kad tiekėjas neturi reikalaujamo profesinio pajėgumo, jeigu nustato tiekėjo interesų konfliktą, galintį neigiamai paveikti sutarties vykdymą.
4. Jeigu tiekėjas teikia lygiaverčius dokumentus, tai teikiamų dokumentų lygiavertiškumą turi įrodyti pats tiekėjas.

1 lentelė

|  |  |  |  |
| --- | --- | --- | --- |
| **Eil. Nr.** | **Kvalifikacijos reikalavimas** | **Atitiktį reikalavimui įrodantys dokumentai** | **Subjektas, kuris turi atitikti reikalavimą** |
| **Tiekėjo, ar jo vadovaujamo personalo išsilavinimas ir profesinė kvalifikacija** | | | |
|  | Tiekėjas turi turėti (arba gali pasitelkti) kvalifikuotus už pirkimo sutarties vykdymą atsakingus specialistus.  **Pastaba.** Perkančioji organizacija žemiau esančiuose papunkčiuose nurodo reikalaujamas kompetencijas, o tiekėjas turi pateikti siūlomą reikalaujamas kompetencijas atitinkančių specialistų skaičių. Tas pats asmuo galės vykdyti kelių specialistų funkcijas. | 1. siūlomų specialistų sąrašas, parengtas pagal Pirkimo sąlygų 9 priede pateiktą formą;  2. tuo atveju, jei specialistas nėra tiekėjo darbuotojas, pateikiamas specialisto sutikimas tiekėjui laimėjus konkursą ir pasirašius viešojo pirkimo sutartį vykdyti jam priskirtas pareigas. | Tiekėjo arba, jeigu pasiūlymą teikia tiekėjų grupė – reikalavimą turi atitikti tiekėjų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti, arba kitas ūkio subjektas (jo darbuotojas), kurio pajėgumais remiasi tiekėjas, atsižvelgiant į jų prisiimamus įsipareigojimus pirkimo sutarčiai vykdyti.  Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.  Jei tiekėjas (jo pasitelkiami specialistai) pats atitinka keliamą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti keliamus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos. |
| **Teisininkas** | | |
|  | 1. Turi turėti aukštąjį arba jam prilygintą socialinių mokslų srities, teisės krypties išsilavinimą; 2. Per pastaruosius 3 metus vykdė teisininko funkcijas, įgyvendinant informacinės sistemos nuostatų ir / arba duomenų saugos nuostatų ir / arba kibernetinio saugumo politikos parengimo sutartį / projektą. | 1. išsilavinimą patvirtinančio dokumento kopiją; 2. Pažyma, parengta pagal Pirkimo sąlygų 9 priede pateiktą formą |
| **Informacinių sistemų saugos specialistas** | | |
|  | Per pastaruosius 3 metus vykdė informacinių sistemų saugos specialisto funkcijas, įgyvendinant informacinės sistemos nuostatų ir / arba duomenų saugos nuostatų ir /arba kibernetinio saugumo politikos parengimo sutartį / projektą, **arba** informacinės sistemos kūrimo sutartį / projektą. | Pažyma, parengta pagal Pirkimo sąlygų 9 priede pateiktą formą. |
| **Tiekėjo patirtis** | | | |
| 2.1. | Tiekėjas per pastaruosius 3 metus arba per laiką nuo tiekėjo įregistravimo dienos (jeigu tiekėjas vykdė veiklą trumpiau nei 3 metus) iki pasiūlymo pateikimo termino pabaigos turi būti suteikęs informacinės sistemos nuostatų ir/arba duomenų saugos nuostatų ir/arba kibernetinio saugumo politikos parengimo paslaugas.  Tiekėjai patirtį gali įrodinėti tiek baigtomis sutartimis, tiek nebaigtų vykdyti sutarčių jau įvykdytomis dalimis.  Jeigu tiekėjas teikia informaciją **apie vykdomą sutartį**, laikoma, kad jo patirtis atitinka keliamą reikalavimą, jei tiekėjas yra suteikęs informacinės sistemos nuostatų ir/arba kibernetinio saugumo politikos parengimo paslaugas. | 1) Pažyma, parengta pagal Pirkimo sąlygų 9 priede pateiktą formą.  2) Užsakovo pažyma / atsiliepimas apie suteiktas paslaugas. Pateikiamoje pažymoje / atsiliepime turi būti nurodytas:   * + sutarties objektas; * sutarties įvykdymo data (jei sutartis įvykdyta); * paslaugų teikimo laikotarpis (pradžia ir pabaiga); * paslaugų gavėjas.   Tuo atveju, jeigu pateikiama informacija apie vykdomą sutartį, turi būti aiškiai nurodyta, kokios veiklos buvo atliktos, kad per nurodytą laikotarpį pagal atliktas veiklas tiekėjas turėtų pirkimo sąlygose reikalaujamą patirtį.  Abiejų šalių pasirašyti priėmimo-perdavimo aktai ar kiti lygiaverčiai dokumentai yra tinkami tik tuo atveju, jei juose yra pateikta informacija apie tai, kad paslaugos suteiktos ir užsakovas dėl suteiktų paslaugų pretenzijų neturi ar kita informacija leidžianti įsitikinti, jog paslaugos suteiktos tinkamai.  **Pastaba.** Perkančioji organizacija, norėdama įsitikinti arba siekdama pasitikslinti pateiktą informaciją, atskiru prašymu gali paprašyti pateikti įvykdytų ar vykdomų sutarčių kopijas arba išrašus iš sutarčių bei sutarties objektą apibūdinančių dokumentų kopijas arba be išankstinio įspėjimo susisiekti su tiekėjo nurodytu užsakovo atstovu. | Tiekėjas, visi tiekėjų grupės nariai, jeigu pasiūlymą teikia ūkio subjektų grupė (pajėgumai sumuojami), ir kiti ūkio subjektai, kuriais remiasi tiekėjas, kartu.  Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.  Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus tiekėjo, dalyvaujančio viešajame pirkime, pristatytos (ir sumontuotos, jei taikoma) prekės ar paslaugos (priklausomai nuo perkamo objekto), jų apimtis, vertė, o ne visas vykdytos sutarties objektas. |
| **PASTABOS:**  1) Laikoma, kad informacinės sistemos kūrimas apima naujos informacinės sistemos arba naujo registro sukūrimą arba esamos informacinės sistemos arba esamo registro modernizavimą / vystymą / plėtrą, kai reikia sukurti naujus informacinės sistemos arba registro funkcionalumus, arba pakeisti įdiegtus informacijos apdorojimo procesus, išskyrus informacinės sistemos arba registro priežiūrą bei palaikymą, kuris apima tik klaidų taisymą ir sutrikimų šalinimą;  2) Sutartis / projektas gali būti pradėta vykdyti anksčiau, nei prieš 3 / 5 metus (atsižvelgiant į konkretų reikalavimą) iki pasiūlymų pateikimo termino pabaigos, tačiau sutarties / projekto vykdymo pabaiga (jei sutartis / projektas yra baigtas) turi patekti į nurodytą 3 / 5 metų (atsižvelgiant į konkretų reikalavimą) laikotarpį iki pasiūlymų pateikimo termino pabaigos. | | | |

1. Tiekėjų atitiktis kvalifikacijos reikalavimams vertinama vadovaujantis Pirkimo sąlygose nustatyta pasiūlymų vertinimo tvarka.
2. Tiekėjų kvalifikacijos patikslinimai / papildymai / paaiškinimai atliekami vadovaujantis 2022 m. gruodžio 30 d. Viešųjų pirkimų tarnybos direktoriaus įsakymu patvirtintomis taisyklėmis Nr. 1S-240 „Dėl pasiūlymų patikslinimo, papildymo ar paaiškinimo taisyklių patvirtinimo“[[1]](#footnote-2).
3. Perkančioji organizacija nereikalauja, kad tiekėjai laikytųsi kokybės vadybos sistemos ir aplinkos apsaugos vadybos sistemos standartų.

1. https://e-seimasx.lrs.lt/portal/legalAct/lt/TAD/a4c424b2888111edbdcebd68a7a0df7e?jfwid=rwzi82n6s [↑](#footnote-ref-2)