## Pirkimo sąlygų 6 priedas „Pasiūlymų vertinimo kriterijai ir sąlygos“

**PASIŪLYMŲ VERTINIMO KRITERIJAI IR SĄLYGOS**

1. Perkančioji organizacija ekonomiškai naudingiausią pasiūlymą išrenka pagal kainą, vadovaudamasi šiame priede nustatyta vertinimo tvarka.
2. Pasiūlyme nurodyta pirkimo objekto kaina laikoma neįprastai maža, jeigu ji atrodo neįprastai maža ir visais atvejais laikoma neįprastai maža, jeigu ji yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytos kainos aritmetinį vidurkį.
3. Pasiūlymų eilė sudaroma kainų didėjimo tvarka. Tais atvejais, kai kelių tiekėjų pasiūlymų kaina bus vienoda, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas pateiktas anksčiau.
4. Pasiūlymai bus vertinami eurais. Jeigu pasiūlymuose kaina ar įkainis nurodyta užsienio valiuta, jie bus perskaičiuojami eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.